CO ATT. 


Yn rhoddi hanes am Gyflwr Dyn yn mhob rban o'i Oes,—yn. 
gyntaf, yn ei Enedigaeth ac yn ei Fabandod; yn ail, yn ei Ieuenctyd ; 
yn drydydd, yn ei Ganol Oedran ; yn bedwarydd, yn ei Henaint. 





Gan FFRANSIS THOMAS, y Crwthwr Dall o Geredigion. 


Mor rhyfedd gyfnewidiol yw 

Pob rhan o amser dynolryw ; 

Mae'r oes yn dirwyn yn ddi-ball, 

Heb ddydd yn llwyr 'run fath a'r llall. 


Y dyn pan ddel o'r bru i'r byd, 
Rhaid iddo aros dro yn fud; 
Heb ynddo nemawr iawn o rym, 
Heb wybod gair o iaith na dim. 


Caiff newid eilwaith yn y bla'n, 

I ddechrau trin teganau mân, 

Heb un rhyw ofal yn y byd, 

Dan gwrr ei fron yn cwrdd a'i fryd. 


Caiff newid eilwaith yn ol hyn, 

I ie'nctid hardd fal rhosyn gwyn, 
Gan ddechreu arfer cynnal cân, 
A hoffi hyfryd bynciau mân. 


Caiff newid eilwaith yn ddio'd, 

I gyflwr gwych mewn rhwysg a rhod , 
A than ei ofal ef a'i ddawn, 

Dalentau aml gwerthfawr iawn. 

'Nol hyn fe ddechreu gasglu'r byd, 
A'i gludo'n dyrrau mawr ynghyd ; 
Ac yn ei fryd yn ddi-naccâd, 

Gael bod yn bennaeth ar y wlad. 


Codenau aur a chelloedd llawn, 

A'i fryd ar ddringo'n uchel iawn ; 
Yn fawr ei awydd cais o hyd, 

Fawr glod a pharch gan blant y byd. 


Fe bryna dir, fe seilia dai, 

A'n farnwr rhyfedd rhwng pob rhai ; 
Ac yn ei fryd o hyd am fyw 

Dwy oes arferol dynolryw. 


Ar hyn daw henaint ar ei draws, 
Yn hyll ei wedd yn oer ei naws; 
Yn awr rhaid iddo ddechrau trin, 
Blynyddoedd trist a dyddiau blin. 


Ei wedd oedd hardd brydweddol braf, 
Fel blodau hyfryd ganol haf; 
Fydd 'nawr yn gwywo fel yr hesg, 

A'r corff i gyd a'r llun yn llesg. 


Y galon lawen fydd fel plwm, 

Y traed yn llesg, a'r cnawd yn llwm, 
A'i ddannedd mân oedd hardd eu llun, 
Fel dail yn syrthio o un i un. 


Pen-moelni noeth, a'r clyw yn waeth, 
Y gwaed yn oer, a'r fron yn gaeth, 
A'r eis ar lan fel grwn o dir 
Heb un dan gudd, na bêr na hir. 


Yr awen wresog DA gynt, 

Fydd 'nawr mor oer a'r gogledd wynt, 
Rhyw wŷniau mynych, forau a hwyr, 
Yn toddi'r dyn fel canwyli gŵyr. 


Rhyw styffera rhyfedd maith a mwyth, 
A llonaid llaw yn hanner llwyth ; 

A'r llais yn arwach, dyna'r 'spwy/J, 

Fel tannau telyn maes o hwyl. 


Yr olwg glir a graffai'n lew, 

A edrych 'nawr trwy niwlen dew ; 
A'r tafod ffraeth â bloesgni'n llawn, 
Fel un heb fedru'r iaith yn iawn. 


Y genau yntau'n newid blâs 
Danteithion melus drud a brâs; 
Y sylw'n wan, a methiant mawr 
Yn tynnu'r dyn yn llesg i'r llawr. 


Y warr oedd gref sydd 'nawr yn grwm, 
A'r traed yn hwyr yn tramwy'n drwm, 
A'r cam heb nemawr iawn o hyd, 

A'r dwylo'n curio yn y cryd. 


Fe fydd yr anadl yn byrhau, 

A 'stymog dreulfawr yn gv vanhau ; 
Y cof a'i wedd yn rh wyllog blin, 
A'r cwsg fel hanner ar ddihun. 


Beth fydd y byd ar hyn o dro, 
Ond megis hôn aeth heibio ddo' ; 
Holl harddwch natur fywiog aeth, 
Fel llong ddrylliedig ar y traeth, 





Rhaid newid eilwaith maes o law, 
Mae angau llym a'i gledd gerllaw ; 
I lwyr ddystrywio'r babell hon, 
Fe friwia dŷ y galon don. 


Fe ddyd y corff a'i ddefnydd trwch, 
A'i wedd yn llonydd yn y llwch, 
A'i enaid noeth eheda i fyw, 

I'r mannau da lle mynno Duw. 


Pwy saif, (O! Penaid, enwa ef,) 
Gerbron y Tad yn ninas nef? 
Nid dyn â malais dan ei fron, 
A breswyl hardd anneddau hon. 


Nid dyn mewn dig fo'n dala gwg, 

O dan awdurdod natur ddrwg ; 

Ond dyn trwy ras orchfygo'r cnawd, 
Gaiff roeso a_bri gan Iesu'n brawd. 


Nid eiff yr aflan byth i'r nef, 
Mae'r wlad yn groes i'w anian ef ; 
Y dwylo glân a'r galon bur, 

A seilia dŷ ar Salem dir. 


O Arglwydd Ion, cymmwysa di, 
Gynneddfau gwan fy enaid 1; 

At fyw a bod y man lle mae 
Dedwyddwch hyfryd heb ddim gwae. 

